
[bookmark: Innstilling]Rådmannens innstilling
Med hjemmel i plan- og bygningsloven § 12-12 vedtas fremlagte forslag til detaljregulering for Geilo fjellandsby felt 1 og 3, med følgende endringer:

Plankart
1. Maks. mønehøyde (MH, angitt i kote) og maks. planeringshøyde (PH, angitt i kote) sikres. 
2. Planavgrensning utvides med gjesteparkeringsplass B, inkludert hensynssone ‘krav vedrørende infrastruktur’ (jf. overvannstiltak, tegning HB101 datert 19.02.25).
3. Avkjørselspiler til felles parkeringskjeller gjøres juridiske bindende (SOSI kode 1242).
Reguleringsbestemmelser 
4. Pkt. 1 gis tillegg: ‘p) Gjesteparkeringsplass B skal bygges med masser som ikke er eroderbare ut mot Geilobekken.’
5. Pkt. 2.1.1. endres til å fjerne referanse til: ‘forretninger’, ‘kontor’ og ‘annen næring’.
6. Pkt. 2.1.1. endres til å fjerne ref. til: ‘Mønehøyde måles fra gjennomsnittlig planert terreng’, og siste setning endres til: ‘Mønehøyde skal beregnes fra maksimal planeringshøyde.’ 
7. Pkt. 2.1.2 c) gis tillegg: ‘Plassering av inn- og utkjøring til felles parkeringskjeller er vist med avkjørselspiler i plankart og er juridisk bindende. Avkjørselspiler tillates justert med et slingringsspenn på 2 meter i hver retning.’
8. Pkt. 6.2 gis tillegg: ‘Eksisterende dreneringslinje skal legges om på vestsiden av gjesteparkeringsplass B for å sikre hoved flomvei ut av planområdet.’
9. Planfremmer bes justere planmaterialer i tråd med ovennevnte.


[bookmark: UtvalgsNavn][bookmark: MØTESAKSNR][bookmark: Møtedato]Utvalg for plan og utvikling har behandla sak 57/2026 i møte den 10.09.2026
Behandling 
[bookmark: Behandling]Forslag fremmet av Lars Egil Furuseth (Sv):
Utvalg for plan og utvikling ønsker ikke å vedta detaljreguleringen for Geilo fjellandsby felt 1 og 3.
På dette tidspunkt ønsker vi ikke å sette i gang ny stor utbygging i Geilo fjellandsby.  
Dette da infrastruktur som vei, vann og avløp er sterkt presset i området i dag.
 
Votering:
Rådmannens innstilling ble satt opp mot forslag fremmet av Lars Egil Furuseth (Sv).
Rådmannens innstilling ble vedtatt med 6 mot 1 stemmer (Sv).
 
Saksordfører: Anders Tørrisplass

Vedtak
[bookmark: Vedtak]
Med hjemmel i plan- og bygningsloven § 12-12 vedtas fremlagte forslag til detaljregulering for Geilo fjellandsby felt 1 og 3, med følgende endringer:
 
Plankart
1.Maks. mønehøyde (MH, angitt i kote) og maks. planeringshøyde (PH, angitt i kote) sikres. 
2.Planavgrensning utvides med gjesteparkeringsplass B, inkludert hensynssone ‘krav vedrørende infrastruktur’ (jf. overvannstiltak, tegning HB101 datert 19.02.25).
3.Avkjørselspiler til felles parkeringskjeller gjøres juridiske bindende (SOSI kode 1242).
Reguleringsbestemmelser 
4.Pkt. 1 gis tillegg: ‘p) Gjesteparkeringsplass B skal bygges med masser som ikke er eroderbare ut mot Geilobekken.’
5.Pkt. 2.1.1. endres til å fjerne referanse til: ‘forretninger’, ‘kontor’ og ‘annen næring’.
6.Pkt. 2.1.1. endres til å fjerne ref. til: ‘Mønehøyde måles fra gjennomsnittlig planert terreng’, og siste setning endres til: ‘Mønehøyde skal beregnes fra maksimal planeringshøyde.’ 
7.Pkt. 2.1.2 c) gis tillegg: ‘Plassering av inn- og utkjøring til felles parkeringskjeller er vist med avkjørselspiler i plankart og er juridisk bindende. Avkjørselspiler tillates justert med et slingringsspenn på 2 meter i hver retning.’
8.Pkt. 6.2 gis tillegg: ‘Eksisterende dreneringslinje skal legges om på vestsiden av gjesteparkeringsplass B for å sikre hoved flomvei ut av planområdet.’
9.Planfremmer bes justere planmaterialer i tråd med ovennevnte.
 


[bookmark: UtvalgsNavn_0][bookmark: MØTESAKSNR_0][bookmark: Møtedato_0]Kommunestyre har behandla sak 109/2026 i møte den 24.09.2026
Behandling 
[bookmark: Behandling_0]Saksordfører: Anders Tørrisplass
Hanne B. Haatuft (H) ba om gruppemøte kl 20:02. Møte ble hevet
Møte ble satt igjen kl 20:11
---------------
Anders Tørrisplass (Høyre) fremmet følgende forslag:
Saken sendes tilbake til UPU for ny gjennomgang og kvalitetssikring på bakgrunn av nye opplysninger.
Votering:
Utvalg for plan og utvikling sin innstilling mot forslag fremmet av Anders Tørrisplass (H), forslag fra Høyre ble enstemmig vedtatt.
 
Sigrid Simensen Ilsøy (Senterpartiet) fremmet følgende forslag som senere ble trukket:
Kommunestyret vedtar følgende endringer i fremlagte forslag til detaljregulering for Geilo fjellandsby felt 1 og 3:
Plankart 
 1. Maks. mønehøyde (MH, angitt i kote) og maks. planeringshøyde (PH, angitt i kote) sikres. 
 2. Planavgrensning utvides med gjesteparkeringsplass B, inkludert hensynssone ‘krav vedrørende infrastruktur’ (jf. overvannstiltak, tegning HB101 datert 19.02.25). 
 3. Avkjørselspiler til felles parkeringskjeller gjøres juridiske bindende (SOSI kode 1242). 
Reguleringsbestemmelser 
 4. Pkt. 1 gis tillegg: ‘p) Gjesteparkeringsplass B skal bygges med masser som ikke er eroderbare ut mot Geilobekken.’ 
 5. Pkt. 2.1.1. endres til å fjerne referanse til: ‘forretninger’, ‘kontor’ og ‘annen næring’. 
 6. Pkt. 2.1.1. endres til å fjerne ref. til: ‘Mønehøyde måles fra gjennomsnittlig planert terreng’, og siste setning endres til: ‘Mønehøyde skal beregnes fra maksimal planeringshøyde.’ 
 7. Pkt. 2.1.2 c) gis tillegg: ‘Plassering av inn- og utkjøring til felles parkeringskjeller er vist med avkjørselspiler i plankart og er juridisk bindende. Avkjørselspiler tillates justert med et slingringsspenn på 2 meter i hver retning.’ 
 8. Pkt. 6.2 gis tillegg: ‘Eksisterende dreneringslinje skal legges om på vestsiden av gjesteparkeringsplass B for å sikre hoved flomvei ut av planområdet.’
Saken sendes tilbake. Planfremmer bes oppdatere planmaterialet i tråd med det overnevnte. Når administrasjonen har mottatt oppdaterte plandokumenter bes det om at det gjøres en vurdering om planen må på begrenset høring, og evt. sender saken på høring, før den legges frem til kommunestyret for sluttbehandling.  

Vedtak
[bookmark: Vedtak_0]Saken sendes tilbake til UPU for ny gjennomgang og kvalitetssikring på bakgrunn av nye opplysninger.


Saken avgjøres av
Kommunestyre.

Vedlegg
1. Saksprotokoll, sak 38/2026, UPU den 11.06.26: Hol Høyre og Hol Arbeiderpartiet forslag
2. Rådmannens besvarelser av Hol Høyre og Hol Arbeiderpartiet sitt forslag
3. Planfremmers forslag til reguleringsbestemmelser datert 28.06.26, revidert i tråd med Hol Høyre og Hol Arbeiderpartiet sitt forslag  
4. Rådmannens vurdering etter naturmangfoldloven §§8-12, revidert iht. planfremmers forslag til reguleringsbestemmelser datert 28.06.26  
5. Rådmannens vurdering av kommunal infrastruktur for vann og avløp
6. Forslag til plankart revidert etter 1. gangs behandling, datert 23.05.25
7. Planbeskrivelse datert 27.05.25
8. Situasjonsplan m. fl, datert 10.04.25
9. ROS_analyse_21.05.26
10. Trafikkanalyse datert 27.03.26
11. Vurdering vannmiljø, datert 19.02.2025
12. Innkomne merknader, samlet
13. Planfremmers oppsummering og kommentarer til merknader, datert 09.10.25
14. Fullstendig saksprotokoll, 1. gangs behandling
15. Vedtak i klagesak detaljreguleringsplan for felt 14 (Statsforvalteren) datert 11.03.26
16. Overvannsplan (HB101), datert 19.02.25
17. Tilrettelegging for brannvesenet, datert 10.04.2025
18. Plan og profil (TC101_mulige innsatsveier), datert 04.04.25
19. VA plantegning (HB100), datert 06.02.25
20. VA-plan, datert 10.04.25
21. Eksisterende kryss ved Rv40 (TB102), datert 26.06.24

Saksopplysninger
[bookmark: Start][bookmark: _Hlk182901666]UPU vedtak, sak 38/2026 den 11.06.26: UPU vedtok å utsette saken for besvarelser av forslaget fra Hol Høyre og Hol Arbeiderpartiet (se vedlagt protokollen), og det vises da til vedlagt ‘rådmannens besvarelser’ av dette. Etter dialogmøter mellom partene 19.08.26 og 26.08.26 har planfremmer meddelt at de er villige til å gå inn i forhandlinger om utbyggingsavtale, jf. e-post til kommunen 30.08.26. Planfremmer har også foreslått et revidert forslag til bestemmelser, datert 28.08.26, i tråd med UPUs vedtak av 11.06.26.

Planens omfang: Planen legger til rette for kombinert nærings- og fritidsbebyggelse (tilrettelagt for utleie) innenfor felt 1 og 3 på Kikut. Planen begrenser utbygging til maks. 300 boenheter, mens næringsarealer er satt til maks. 2000 m2. Planen siker at all parkering skjer i felles parkeringskjeller (340 plasser), mens 150 plasser dekkes i nærliggende parkeringsfelt B. Generert trafikk kommer i tillegg til 594 utbygde/planlagte enheter i fjellandsbyen. 

Planfremmer nevner at avklaring av de ulike utbyggingstrinnene vil måtte komme som et resultat av etterspørsel i markedet, og funksjons- og konstruksjonsmessige forhold ifm. byggeplanprosjektering. Planen derfor gir forutsigbarhet at flere trinn kan bygges samtidig. Utbygging kan medføre betydelige terrenginngrep og masseuttak (60 000 m3, ca. 3000 tipperbiler), noe som gir et særskilt behov for vurdering av miljøvirkninger i anleggsperioden. 

Tidligere saksgang: Planforslaget lå på offentlig ettersyn i perioden 07.06.25-30.08.25. Det kom inn 7 merknader til høringsforslaget. Merknadene ligger vedlagt saken. Rådmannen har gjennomgått merknadene og resymé med vurderinger følger under. Merknadene er også oppsummert i et eget vedlegg sammen med planfremmers kommentarer. 

	1. [bookmark: _Hlk163808720]Buskerud fylkeskommune, 29.08.25
a) Ikke samsvar når det kommer til maks. tillat mønehøyde.
b) Trafikkanalyse er tilfredsstillende i forhold til våre krav. 
c) Tiltaket berører ingen kjente automatisk fredete kulturminner.
	Rådmannens kommentar
a) Bestemmelser er nå i samsvar med plankart.

b) Tatt til følge
c) Tatt til følge

	2. Statsforvalteren i Østfold, Buskerud, Oslo og Akershus, 01.09.25
a) Ny politikk knyttet til planlegging av kontorplasser og forretningsbygg, tilsier at Kikut er lite egnet for dette. Det er viktig at dette begrenses i størst mulig grad og styre dette til Geilo.
b) Villrein: fanget ikke opp omfanget ved oppstart av planarbeid. Kommunen skal foreta egne vurderinger av planforslaget etter nml. SS 8-12. 
c) Kommunen har et ansvar for ikke å fatte vedtak i strid med vannforskriften. Nitrogen- og partikkelforurensning fra sprengningsarbeid må derfor håndteres spesielt nøye. 
d) Forventer at utbyggingen blir satt på vent dersom renseanlegget ikke har tilstrekkelig kapasitet.
	

a) Det vises til rådmannens vurdering av næringsformål nedenfor.


b) Vises til rådmannens vurdering av nml. §§8-12 vedlagt.


c) Vises til rådmannens vurdering av nml. §§8-12 vedlagt, og vurdering av overvann og vannmiljø nedenfor.

d) Det vises til rådmannens vurdering av kommunal infrastruktur for vann og avløp, gjort i samråd med Teknisk etat (vedlagt).

	3. NVE, 24.07.25
Kommunen har ansvaret for at det blir tatt nødvendig hensyn til flomfare, overvann og vassdrag i arealplaner.
	
Tas til orientering. Se også rådmannens vurdering av nml. §§8-12 (vedlagt).

	4. Mattilsynet, 10.07.25
Ingen kommentar.  
	Se rådmannens vurdering av kommunal infrastruktur for vann og avløp (vedlagt)

	5. Styret i Sameiet Skarvetunet og eier av Tjødlie 302c, 18.08.25

Oppsummering av krav og ønsker:
a) Forpliktende anleggsfaseplan for å redusere ulemper for naboer



b) Redusert byggehøyde til maks. 3 etasjer, særlig i felt 3 nær Skarvetunet. 


c) Full parkeringsdekning innenfor planområdet, inkl. gjesteparkering. 

d) Trenger også en plan for kontroll og håndheving av feilparkering i dag, og i anleggsperioden. Trafikkanalyse som dekker interne veier, myke trafikanter og vinterdrift / snøhåndtering. 

e) Krever også et sammenhengende fortau eller gangvei hele veien til og gjennom felt 1, 3 og Skarvetunet med omkringliggende hyttetun.


f) Plan for sikring av siktlinjer.

g) Tiltak for å bevare områdets familievennlige preg.
	a) Rådmannen vurderer at bestemmelse pkt. 1 n) og o) er tilstrekkelig. For anleggsstøy gjelder retningslinje T-1442/2021, som sees som tilstrekkelig til å vurdere massehåndteringsplan og plan riggområder til hvert byggetrinn senere ved byggesak. Forurensingsloven vil gjelde uansett direkte for tiltakshaver, og dette gir plikt til å unngå støy og støv. 
b) 1. gangs behandling gir et forsvarlig faglig grunnlag til utbyggingsomfang, men det anbefales at maks. planeringshøyde fastsettes. Se under. 
c) Parkering er allerede avklart ved 1. gangs behandling av denne saken.
d) Feilparkering er privatrettslig, mens plan for plassering av riggområder (bestemmelse pkt. 1 n) skal redegjøre for trafikk og parkering. Vinterdrift / brøyting osv. er privatrettslig.
e) Planforslag sikrer fortauer på nedre plan med fotgjengerfelter, samt nord-sør-gangakse. Dette er en forbedring. Ansvar for gangveier ellers kan ikke rådmannen se som forholdsmessig.
f) Hensyn til omkringliggende bebyggelse er noe som best redegjøres nøye for senere ved byggesak med snitt og profiler.  
g) Planen er en vesentlig utvikling, og et konsept som er allerede politisk avklart ved 1. gangs behandling.

	6. Eier av Tjødlie 203b, 10.08.25
a) Felt 3.1 ikke bør bygges ut grunnet negativ innvirkning på landskapsbildet 
b) Bygge volum og mønehøyde i felt 3.2 bør reduseres.
c) En langvarig utbyggingsperiode vil medføre tungtransport, graving og byggeaktivitet, noe som vil føre til betydelig luft- og støyforurensning.
d) Markedsituasjonen tilsier ikke behov
e) Trafikkanalyse nevner et busstilbud ifm. tog ankomster som har bortfalt.
	
a) Se svar på 5 b) over.


b) Se svar på 6 d) over.  

c) Se svar på 5 a) over. 

d) Vedtakelse er i tråd med mål av å støtte videreutvikling av reiselivet
e) Notert. Trafikkanalysen er kun basert på bruk av privatbiler til felt 1 og 3. 

	7. Eier av Tjødlie 302d, 28.08.25
a) Omfang må skaleres ned vesentlig
b) Maks. kotehøyder virke fleksibel og kan bestemmes av utbygger, når planfremmer beskriver «en heving a p-kjellerne ved videre prosjektering … vil få positive utslag ift. redusert masseoverskudd.»
c) Gjesteparkeringsplasser må etableres innenfor feltene 1 og 3.
d) En anleggsplan må sikre regler for arbeidstid og parkering, støvreduserende tiltak og gode varslingsrutiner ift. sprengning, skadeoppfølging etter sprengning.
	
a) Rådmannen mener at vurdering ved 1. gangs behandling samt vedlagt vurdering nml. §§8-12 gir et forsvarlig grunnlag til vedtakelse av planforslaget.

b) Rådmannen er enig, og viser til vurdering av dette nedenfor. 
c) Se svar på 5b) over. 

d) Se svar på 5 a) over. Evt. skadeoppfølging etter sprengning er privatrettslig.



Forhold til overordnet plan
Planområdet er i gjeldende reguleringsplan for Geilo Fjellandsby, vedtatt 2002, satt av til næring (kontor, forretning, bevertning, overnatting og annen servicevirksomhet). Regional plan for areal og transport i Buskerud (2018) og Statlige planretningslinjer for arealbruk og transport (2025) tilsier at kontorplasser og forretningsbygg bør styres til Geilo sentrum. 

Maks. tillatt byggehøyde ble endret i 2006 fra 9/11 m (felt 1) og 7,5/9 m (felt 3) til 14/16 m (felt 1) og 12,5/14 m (felt 3). Reguleringsplanen følger føringene gitt i overordnede planer (vedtatt endring 2006) når det gjelder maks. tillatt mønehøyde. Innenfor felt 3 er opptil mønehøyde 12,5 m, men 1/3 av bebyggelsen kan ha en mønehøyde på 14,0 m. Innenfor felt 1 er det tillatt med opptil mønehøyde på 14 m, mens 1/3 av bebyggelsen, beregnet for hele felt 1, kan ha en mønehøyde på 16,0 m. 

Utnyttelsesgrad er ikke i tråd med gjeldende plan da den er tilpasset størrelsene på de regulerte byggeområdene, dvs. det er gjort en omregning iht. TEK 17. For felt 1 er tillatt utnyttelsesgrad 35 % BYA, mens forslaget er 42,8 % BYA. For felt 3 er den 32 % BYA, mens forslaget er 35% BYA. Feltene ligger innenfor område avgrenset av prinsippvedtak om fritidsbebyggelse tilrettelagt for utleie, og planen skal forholde seg vedtatte retningslinjer. 

Det skal settes av 1,5 parkeringsplass (p-plass) pr. boenhet, og 1 p-plass pr. 50m2 næringsareal, i tråd med gjeldende plan. I tråd med gjeldende plan kan parkering også dels dekkes utenfor feltet, innenfor p-felt A og/eller B. Det foreslås at minimum 1 p-plass pr. boenhet dekkes innenfor feltene 1 og 3 (i p-kjeller), og 0,5 p-plass pr. boenhet innenfor p-felt B. Benyttelse av kun p-felt B er en omforent løsning med planfremmer, gitt gangavstand til p-felt A på ca. 450 meter.

Miljøkonsekvenser
Naturmangfoldloven (nml.) §§ 8 – 12
Det vises til rådmannens vurdering av prinsippene i nml. §§ 8 – 12 (se vedlagt), som danner grunnlag til innstillingen. Kort oppsummert, har rådmannen gjort en samlet vurdering etter naturmangfoldloven §§ 8–12 og finner kunnskapsgrunnlaget tilstrekkelig, til tross for noe usikkerhet knyttet til vannmiljø og manglende feltundersøkelser. Planen kan medføre negativ påvirkning, særlig gjennom avrenning til vassdrag og økt ferdsel med indirekte effekt på villrein. Føre-var-prinsippet vektlegges, med hovedfokus på anleggsfasen. 

Samlet belastning vurderes som akseptabel, forutsatt juridisk forankring av avbøtende tiltak, herunder overvannshåndtering, massehåndtering og miljøoppfølging. Tiltakshaver skal bære kostnader ved miljøforringelse. Alternative løsninger er vurdert, men gir ikke bedre samlet resultat. Planen anses å gi en hensiktsmessig balanse mellom naturhensyn og samfunnsinteresser, særlig knyttet til reiselivsutvikling. Med nødvendige endringer, jf. rådmannens innstilling, vurderes tiltaket som miljømessig forsvarlig.

Kommunal infrastruktur for vann og avløp: 
Det vises til rådmannens besvarelser av forslaget fra Hol Høyre og Hol Arbeiderpartiet, gjort i samråd med Teknisk etat og etter et dialogmøte med planfremmer 19.08.26 og 26.08.26.

Rådmannen vurderer at vedlagt VA-plan og ROS-analyse gir et tilstrekkelig og robust grunnlag når det gjelder overvann, og viser til vurdering nedenfor. Rådmannen mener at forhold knyttet til renovasjon og tilgang for brann- og redningskjøretøy er også tilstrekkelig vurdert gjennom planbeskrivelsen, ‘tilrettelegging for brannvesen’ rapport og ROS-analysen.

Økonomiske konsekvenser
Rekkefølgekrav gir grunnlag for forhandling om utbyggingsavtale med kommunen.

Vurdering
UPU vedtak, sak 39/2026 den 11.06.26
Det vises til vedlagte «rådmannens besvarelser» av forslaget fra Hol Høyre og Hol Arbeiderparti, samt oppdatert vurdering etter naturmangfoldloven §§ 8–12. Rådmannen vurderer at kommunestyret har fått et tilstrekkelig opplyst beslutningsgrunnlag. Rådmannen finner ikke faglig grunnlag for å fjerne de punktene fra den tidligere innstillingen som ikke er innarbeidet i forslaget fra Hol Høyre og Hol Arbeiderparti. Dette gjelder da de punktene som ikke er tatt inn i planfremmers forslag til reguleringsbestemmelser, datert 28.08.2026.

Det vises i den sammenheng til Statsforvalterens vedtak i detaljreguleringsplan for felt 14 (vedlagt), hvor planen ble opphevet bl.a. fordi det ikke kom frem av kommunestyrets vedtak hvorfor rådmannens faglig begrunnede anbefaling ikke ble fulgt. Dersom kommunestyret ønsker å vedta et alternativ til innstillingen må dette komme frem gjennom en tydelig faglig begrunnelse som følger vedtaket, slik at kravene etter forvaltningsloven § 25 er oppfylt.

Behov for utvidelse med gjesteparkeringsplass B (p-felt B)
Det vises til vedlagt saksprotokoll fra 1. gangs behandling den 15.05.25. UPU vedtok som rekkefølgekrav at p-felt B skal være ferdig etablert før det gis igangsettingstillatelse innen felt 1, og dette var også i tråd med rådmannens anbefaling ved 1.gangs behandling. Mht. de nærmeste utbygde og planlagte enhetene til p‑felt B (felt 2, 4, 7, 8, 9 og 10), vurderes det at kapasiteten på dagens p‑felt B (ca. 60 parkeringsplasser) allerede kan bli utilstrekkelig ved første brukstillatelse i felt 1. Dette skyldes at hvert byggetrinn er planlagt med om lag 90–110 boenheter (jf. planbeskrivelsen). 

Den sørlige delen av felt 1 benyttes i dag også til parkering, benevnt som «P4 Kikut C, ved Kikut Bistro» (ref. SkiGeilo/OnePark). Igangsetting av utbygging innen felt 1 vil samtidig medføre bortfall av et betydelig antall parkeringsplasser ved Kikut Bistro. Planbeskrivelsen oppgir ikke hvor mange parkeringsplasser som i dag er etablert ved Kikut Bistro, men basert på tilgjengelig areal fremstår området som større enn dagens p‑felt B, jf. figur 1 nedenfor.

[image: Et bilde som inneholder Flyfoto, kart, tekst

KI-generert innhold kan være feil.]
Fig. 1. Parkeringsfelter

Rådmannen finner det vanskelig å se at det foreligger et faglig grunnlag for å anbefale en annen løsning enn den som ble lagt til grunn både ved 1. gangs behandling og behandling i juni 2026, nemlig å sikre p-felt B innenfor planavgrensningen. Rådmannen vurderer at en utvidelse av planavgrensning med p-felt B er nødvendig gitt behov som generes av de nye enhetene. Dette vil også gi forutsigbarhet at flere trinn kan bygges samtidig som et resultat av etterspørsel i markedet, og sikre at gjesteparkering er på plass. 

I henhold til plan‑ og bygningsloven §§ 12‑5 og 12‑7 skal en reguleringsplan sikre alle arealer som er nødvendige for gjennomføring av planen og tilhørende tekniske tiltak. Rådmannens vurdering av nml. §§ 8-12 redegjør også for fortsatt anbefalt utvidelse med p-felt B. 

Sikring av overvannshåndtering
Ift. TEK17 skal tiltak «prosjekteres og utføres slik at byggverk, byggegrunn og tilstøtende terreng ikke utsettes for fare for skade eller vesentlig ulempe som følge av tiltaket.» Overvann og flom vannet må derfor ledes riktig vei, og denne planen bør være tilstrekkelig presis og juridisk bindende til å sikre at relevante hensyn er ivaretatt. Areal som planlegges benyttet som flomvei bør sikres som hensynssone i et utvidet plankart, med særlige krav til infrastruktur og angivelse av type infrastruktur. Som NVE minner om, er det kommunen som har ansvaret for at det blir tatt nødvendig hensyn til overvann i arealplaner.

Her vises til vedlagt tegning HB101 datert 19.02.25, der både avrenning fra både felt 1 og 3 er planlagt til fordrøyningsanlegg (#3) før utslipp videre forbi p-felt B til bekken. Rådmannen anbefaler fortsatt justering av tilhørende bestemmelser for hensynssone H410_1 (pkt. 6.1), slik at eksisterende dreneringslinje sikres omlagt på vestsiden av p-felt B som planlagt i VA-plan.  Rådmannen vurderer at bruk av hensynssoner og tilhørende bestemmelser er avgjørende for å sikre gjennomføringen av planen. Dette vil samtidig bidra til at arealer som er best egnet for overvannshåndtering, og som vurderes som nødvendige for sikker vannavledning, ikke blir bebygd. 

Planeringshøyde
Planfremmer foreslår at maksimal mønehøyde skal måles fra gjennomsnittlig planert terreng. Videre legges det til grunn at mønehøyde for «sammenhengende bygningskonstruksjoner» skal beregnes ut fra gjennomsnittlig planert terreng for hvert enkelt «bygningsvolum», jf. prinsippskisser (se figur 2 under). Rådmannen vil ikke anbefale at reguleringsbestemmelser vedtas med henvisning til en prinsippskisse alene, uten tilstrekkelig presisering i bestemmelsene. Begrepet «sammenhengende bygningskonstruksjoner» er også ikke nærmere definert eller redegjort for i planbeskrivelsen. 

Planbeskrivelsen nevner at «Avklaring av de ulike utbyggingstrinnene i området vil måtte komme som et resultat av etterspørsel i markedet, og funksjons- og konstruksjonsmessige forhold ifm. byggeplanprosjektering.» Det foreligger derfor usikkerhet knyttet til fremtidig utbygging, herunder mulighet for flere byggetrinn enn det som er beskrevet i planmaterialet, samt involvering av flere utbyggere med ulike tilnærminger til utforming av utbyggingsvolum, herunder etablering av felles p-kjeller. I denne sammenheng vises det til figur 3 under, som illustrerer byggegropene slik de fremgår av planbeskrivelsen. 

Fig. 2. Prinsippskissen fra bestemmelser           Fig. 3. Illustrert byggegroper

Forslag til plankart angir ikke kotehøyder, og planforslaget sikrer dermed ikke tilstrekkelige begrensninger knyttet til terrengoppfylling etter sprengningsarbeider. For å ivareta kontroll med terrengbearbeiding og byggehøyder, anbefaler rådmannen at maks. mønehøyde (i kote) fastsettes i plankart. Det vises her til løsning vedtatt for SkiGeilo Lodge i 2024, hvor det er sikret at p-kjeller etableres under feltene med angitt planeringshøyde i plankart, og at planeringshøyden også gjelder for nytt terrengnivå etter oppfylling.

Rådmannen anbefaler på denne bakgrunn at både maks. mønehøyde (MH, angitt i kote) og maks. planeringshøyde (PH, angitt i kote) fortsatt fastsettes direkte i plankartet. Dette vil bidra til å redusere tolkningsrom i etterfølgende byggesaksbehandling og sikre en forutsigbar utvikling, også med hensyn til innkomne merknader. 

Juridisk sikring av avkjørselspiler
Som nevnt, sikrer bestemmelser datert 05.05.26 at parkering innenfor felt 1 og 3 skal skje i felles parkeringskjeller. Plankart datert 23.05.25 viser også at innkjørsler til parkeringskjeller er tenkt etablert uten å komme i konflikt med planlagt tilbringertorg samt bussholdeplass på nedre plan. Med hensyn til omfanget av biltrafikk som allerede passerer planområdet på de største inn- og utfartsdagene, pluss alle de utbygde/planlagte enhetene som kan komme, vurderer rådmannen fortsatt det som viktig å sikre forutsigbarhet knyttet til hvor om lag 340 biler fra felles parkeringskjeller (fritidsenheter og næring) faktisk skal kjøre inn og ut. 

Anleggsfasen og vannmiljø
Det vises til rådmannens oppdatert vurdering av nml. §§8-12, og § 11 at ‘Kostnadene ved miljøforringelse skal bæres av tiltakshaver’. Her vises det forhold mellom planfremmers intensjoner, juridisk sikring i forslag til bestemmelser datert 26.08.26, og rådmannens anbefaling ift. dette. Rådmannen anbefaler fortsatt at gjesteparkeringsplass B bør ikke bygges med masser som er eroderbare ut mot Geilobekken.

Næringsformål, felt 1
Rådmannen deler Statsforvalterens vurdering av at nyere føringer for lokalisering av kontor- og forretningsvirksomhet tilsier at fjellandsbyen i begrenset grad er egnet for denne typen etableringer, slik det ble åpnet for i gjeldende plan fra 2002. Etter rådmannens vurdering bør næringsvirksomhet i området i hovedsak begrenses til funksjoner som betjener fjellandsbyen som hytte- og reiselivsområde. 

Rådmannen viser videre til vedtatt næringsstrategi av 19.03.2026, hvor det i strategi 8 er lagt til grunn at kommunen skal «sikre og videreutvikle et urbant Geilo sentrum som bygdesentrum og handelssentrum». På denne bakgrunn vurderer rådmannen at tilrettelegging for forretning og kontor innenfor felt 1, slik det er foreslått med inntil 2000 m2, ikke er i tråd med overordnede strategiske føringer. En slik utbygging kan bidra til å svekke grunnlaget for et samlet og funksjonelt sentrumstilbud på Geilo. 

Det vises til vedlagt ‘rådmannens besvarelser’ av Hol Høyre og Hol Arbeiderpartiet sitt forslag angående vedtakelse av denne planen uten juridisk sikring av færre næringstyper.  Rådmannen anbefaler fortsatt at følgende type bebyggelse tas ut av bestemmelsene for felt 1: «forretninger», «kontor», «annen næring». Etter en slik endring vil tillatt bebyggelse innenfor feltet være begrenset til: fritidsbebyggelse, hotell/overnatting, og bevertning. Rådmannen vurderer at dette gir en tydeligere rolleavklaring mellom fjellandsbyen og Geilo sentrum, og er i samsvar med kommunens næringsstrategi. 

Samlet konklusjon
Rådmannen har foretatt en ny vurdering av de foreslåtte endringene fra planfremmers nye forslag til reguleringsbestemmelser opp mot gjeldende lovverk, herunder naturmangfoldloven §§ 8–12, slik at kommunestyret får et tilstrekkelig opplyst beslutningsgrunnlag. Samlet vurderer rådmannen at planforslaget må fortsatt strammes opp for å sikre tilstrekkelig juridisk forankring, forutsigbarhet og gjennomførbarhet. Når det gjelder gjesteparkering (p‑felt B), foreligger det etter rådmannens syn fortsatt ingen faglig grunnlag for å fravike tidligere anbefaling. Parkering anses som en nødvendig del av planens gjennomføring, og bør sikres innenfor planområdet i tråd med plan- og bygningslov.

Videre vurderes det fortsatt som avgjørende at overvannshåndtering sikres gjennom hensynssoner og tilhørende bestemmelser. Dette er nødvendig for å oppfylle krav etter TEK17 og for å unngå skade på bygg og terreng. Tydelig juridisk sikring av flomvei og dreneringsløsninger vil også bidra til å hindre senere konflikter i byggesaksfasen. Rådmannen anbefaler fortsatt at trafikale forhold sikres tydeligere gjennom plankart, og at næringsformål begrenses i tråd med kommunens næringsstrategi. Rådmannen anbefaler fortsatt at planeringshøyde fastsettes i plankartet, slik vedtatt for SkiGeilo Lodge i 2024. 

Dersom kommunestyret ønsker å vedta et alternativ til innstillingen må dette komme frem gjennom en tydelig faglig begrunnelse som følger vedtaket.

